сила, съгласно член 16, параграф 4 от Регламент (ЕС) No 236/2012.
 ГЛАВА II
 СРЕДСТВА ЗА ПУБЛИЧНО ОПОВЕСТЯВАНЕ НА ЗНАЧИТЕЛНИ НЕТНИ КЪСИ ПОЗИЦИИ В АКЦИИ
 [ЧЛЕН 9 ОТ РЕГЛАМЕНТ (ЕС) No 236/2012]
 Член 2
 Средства за публично оповестяване на информация
 Информацията за нетни къси позиции в акции се оповестява публично чрез публикуването ѝ на централен уебсайт, управляван или контролиран от съответния компетентния орган, в съответствие с член 9, параграф 4 от Регламент (ЕС) No 236/2012. Информацията се оповестява публично чрез средства, които:
 а)
 публикуват информацията във формàта, определен в приложение I, по начин, позволяващ на свързващите се с уебсайта достъп до една или повече таблици, които предлагат цялата съответна информация относно позициите по емитенти на акции;
 б)
 позволяват на потребителите да идентифицират и да филтрират информация в зависимост от това дали нетните къси позиции в акции на даден емитент са достигнали или надхвърлили съответния праг за публикуване към момента на свързване с уебсайта;
 в)
 предоставят данни от минали периоди за публикуваните нетни къси позиции в акции на даден емитент;
 г)
 включват, когато това е технически възможно, файлове с нетни къси позиции, публикувани текущо и от минали периоди, които могат да бъдат изтеглени в машинночитаем формат, като това означава, че файловете са достатъчно структурирани, за да могат компютърни приложни програми надеждно да идентифицират съдържащите се в тях отделни данни, както и вътрешната им структура;
 д)
 показват в продължение на един ден, заедно с информацията по буква б), нетните къси позиции, които се публикуват поради това, че са спаднали под прага за публикуване от 0,5 % от емитирания акционерен капитал, преди заличаването и прехвърлянето на тази информация в раздела с данни от минали периоди.
 ГЛАВА III
 ФОРМАТ НА ИНФОРМАЦИЯТА, КОЯТО КОМПЕТЕНТНИТЕ ОРГАНИ ПРЕДОСТАВЯТ НА ЕОЦКП ПО ОТНОШЕНИЕ НА НЕТНИТЕ КЪСИ ПОЗИЦИИ
 [ЧЛЕН 11 ОТ РЕГЛАМЕНТ (ЕС) No 236/2012]
 Член 3
 Формат на периодичната информация
 1. Информацията относно нетните къси позиции в акции, държавни дългови инструменти и суапи за кредитно неизпълнение в съответствие с член 11, параграф 1 от Регламент (ЕС) No 236/2012, която следва да бъде предоставяна на всяко тримесечие на ЕОЦКП, се предоставя от съответните компетентни органи във формàта, определен в приложение II към настоящия регламент.
 2. Информацията, посочена в параграф 1, се изпраща до ЕОЦКП по електронен път чрез система, установена от ЕОЦКП, която гарантира, че пълнотата, целостта и поверителността на информацията са съхранени по време на предаването ѝ.
 Член 4
 Формат на информацията, предоставяна при поискване
 1. Съответният компетентен орган предоставя информацията относно нетните къси позиции в акции и държавни дългови инструменти или относно непокритите позиции, свързани със суапи за кредитно неизпълнение, съгласно член 11, параграф 2 от Регламент (ЕС) No 236/2012 във формàта, определен в искането на ЕОЦКП.
 2. Когато исканата информация се отнася до информация, която се съдържа в уведомлението, получено от компетентния орган в съответствие с членове 5, 7 и 8 от Регламент (ЕС) No 236/2012, тази информация се предоставя в съответствие с изискванията, установени в член 2 от Делегиран регламент на Комисията (ЕС) No 826/2012 (3).
 3. Исканата информация се изпраща от компетентния орган в електронен